Josef Martínez
Josef Alexander Martínez Mencia (født d. 19. maj 1993), er en venezuelansk professionel fodboldspiller, som spiller for Major League Soccer-klubben Atlanta United og Venezuelas landshold.

Klubkarriere

Caracas 
Martínez begyndte sin karriere med Caracas FC i hans hjemland, hvor han gjorde sin professionelle debut i 2010.

Young Boys 
Martínez skiftede i januar 2012 til schweiziske BSC Young Boys. Efter 1 sæson hos Young Boys, blev han i juli 2013 udlejet til FC Thun.

Torino 
Martínez imponerede på lån hos Thun, og i juni 2014 blev han købt af Torino FC. Det lykkedes dog ikke Martínez at slå igennem i hans 2,5 år hos Torino, hvor han aldrig scorede mere end 3 ligamål i en sæson.

Atlanta United 
Martínez blev i februar 2017 udlejet til Atlanta United med en mulighed for at gøre aftalen permanent. I kun sin anden kamp for klubben scorede han sit første hattrick, da han scorede 3 mål i en 1-6 sejr over Minnesota United. Efter en fantastisk start, hvor han scorede 5 mål på sine første 3 kampe, valgte Atlanta at gøre lejeaftalen permanent.

Den 21. juli 2018 scorede Martínez sit 6. hattrick i MLS, hvilke satte en ny rekord med flest hattrick for en enkelt spiller i MLS historie. Martínez satte den rekord efter kun have spillet 44 kampe i ligaen. I 2018 sæsonen scorede han 28 sæsonmål hvilke var en ny rekord for flest mål i en MLS sæson. Han blev efter sin rekordsættende sæson kåret som ligaens bedste spiller.

I 2019 sæsonen scorede Martínez i 15 kampe i streg, som også var en ny MLS rekord.

Landsholdskarriere

Ungdomslandshold 
Martínez har repræsenteret Venezuela på U/20-niveau.

Seniorlandshold 
Martínez debuterede for Venezuelas landshold den 7. august 2011. Han har været del af Venezuelas trupper til Copa América i 2015, Centenario, 2019 og 2021.

Titler 
Atlanta United

 MLS Cup: 1 (2018)
 U.S. Open Cup: 1 (2019)
 Campeones Cup: 1 (2019)

Individual

 MLS Årets hold: 3 (2017, 2018, 2019)
 MLS Årets spiller: 1 (2018)
 MLS Gyldne støvle: 1 (2018)
 MLS All-Star: 1 (2018, 2019)

Kilder

Eksterne henvisninger 

Fodboldspillere fra Venezuela
Fodboldlandsholdsspillere fra Venezuela
Fodboldspillere fra Caracas FC
Fodboldspillere fra BSC Young Boys
Fodboldspillere fra FC Thun
Fodboldspillere fra Torino FC
Fodboldspillere fra Atlanta United FC

Fodboldspillere fra Venezuela
Fodboldlandsholdsspillere fra Venezuela
Fodboldspillere fra Caracas FC
Fodboldspillere fra BSC Young Boys
Fodboldspillere fra FC Thun
Fodboldspillere fra Torino FC
Fodboldspillere fra Atlanta United FC
Deltagere ved Copa América 2015
Deltagere ved Copa América Centenario
Deltagere ved Copa América 2019
Deltagere ved Copa América 2021